EN ORIGINAL SERIE FRA NETFLIX
Man kan nok kalde mig en håbløs romantiker,
men jeg foretrækker håbefuld romantiker.
Min far og Sharon havde været på bed and breakfast i Berkshires,
og jeg håbede,
nej, var sikker på, at han havde friet weekenden før Valentinsdag!
Er det for meget?
Gætter de, at vi ved det, hvis jeg har bryllupstøj på?
-Nej, det er diskret. -Okay.
Har du også overvejet et slør?
Din T-shirt afslører det også.
Vi støtter ægteskabslighed, men det er en overraskelse.
Så havde de bestilt bord et andet sted end Salvatore's.
Er der et mere åbenlyst sted at fortælle os det?
-Og den er vintage. Min fars. -Hørte du dig selv?
Ja. Jeg bør nok ikke nævne min mors mislykkede ægteskab,
når vi fejrer hendes nye kapitel. Trøje?
Det sker. Et efterårsbryllup.
Vinrøde duge.
Mon Logan bliver min date til brylluppet?
Jeg håber, Logan bliver min date.
Hvis Richard skal falde død om på sin bryllupsnat, så ja.
Nej, men seriøst. Det lyder fantastisk.
I er sådan et sødt par. Er han din Valentin?
Det har jeg ikke tænkt på.
Vi tager en romance ad gangen.
Tag et billede.
DET SKER I AFTEN
Dawn og jeg var klædt på. Diskrete og klar.
Men først holdt far en 20 minutter lang tale om…
Den bedste croissant i mit liv.
Den croissant var inspirerende.
Nej, ambitiøs. Min ambition er at være som den croissant.
Det er du. Du er smøragtig og overraskende dyr.
Hytten var ren luksus.
Han pyntede med blomster og lys. Hvem gør det?
Undskyld. Lidt mere om croissanten.
-I tror, I kender "flaget". -Sig det nu!
Jeg ville ikke sige de ord højt.
Du ser ud til at have gættet det, så jeg siger det, Mary Anne.
Og vi har noget vigtigt at fortælle.
Okay. Se overrasket ud, Mary Anne.
Jeg afgjorde sagen uden for retten.
Ingen i Stamford Heights bliver smidt ud.
Vent, hvad?
Du sagde, de ikke bliver smidt ud.
Det er godt, far.
Jeg er stolt af dig, Richard. Du kæmper den gode kamp.
Tak. Jeg gennemgår lige hele sagen.
Misforstå mig ikke. Boliger er en menneskeret.
Men hvad skete der med far?
En fantastisk kvinde sad ved siden af ham.
Kunne han ikke fri til hende?
Ja, jeg er kontrollerende, men jeg føler mig så dum.
Jeg tog næsten kjole på.
Det lyder fjollet. Frieriet, mener jeg. Ikke kjolen.
Han ville måske, men blev nervøs.
Slik-telegram!
Få et slik-telegram leveret til din elskedes klasselokale på fredag!
Fem dollars!
Dyrt for en æske tørre hjerter.
Han blev måske ikke nervøs. Dawn og jeg er for ivrige.
Hvem ville fri til en person fem dage før Valentinsdag? Ikke?
-Hvad er det? -Intet.
Det er…
Jeg ville bede dig om at blive min kæreste i dag.
Jeg har et armbånd til dig.
Men det kan vente til fredag. Det kan vente.
Nej! Ikke nej!
Nej, vent ikke til fredag.
Jeg vil gerne være din kæreste.
Okay.
Ja.
-Godt? -Ja.
-Skole! Time. -Ja.
-Farvel. -Farvel!
Smukt! Ved du, hvad det betyder?
Du er det første medlem, som får en kæreste.
Jeg var blevet chokeret for et år siden.
-Tak. -Jeg er glad på dine vegne.
-Kommer der et "men"? -Men…
-Der kom det. -Husk.
Du er altid nummer et.
Og vi er nummer to. Og din far er nummer tre.
Så han er nummer fire.
Nej, Sharon og Mimi, så det er fire, fem, seks…
Ja. Men som drengeeksperten her
leder jeg den officielle kærestegruppe.
Det kan ikke blive en ting.
Første uge handler om at fastsætte grundregler.
Du skal altid være den, som er mindst interesseret.
-Fortæl ham ikke, hvor han står. -Stacey.
Med al respekt, du lod, som om du forvred anklen foran en fyr for at imponere ham,
og så græd du over hans beskidte fløjt i en uge.
Jeg har styr på det.
Det er en million år siden.
-Beskidte fløjt? -Det var tragisk. Mere senere.
Så, hvis vi kan skifte emne fra drenge
til noget mere modent, som børnepasning,
vil det blive værdsat, for det er et klubmøde.
Åh gud, Mary Anne.
Jeg indså lige, at du fik en kæreste få dage før Valentinsdag.
Ikonisk! Bliver Valentinsdag jeres første date?
Jeg har ikke tænkt på Valentinsdag eller vores første date.
Ærligt talt er jeg lidt bange.
Vi har aldrig hængt ud. Hvad, hvis det bliver akavet?
Jeg har lyttet i timevis, mens I talte om skuespillere,
I ville bruge i filmversionen af Wicked.
Du klarer det.
Hallo, Babysitter-Klubben. Det er Kristy Thomas.
Hej, mor.
Ville de ikke annoncere deres forlovelse?
Skete det?
Det troede vi, men det passer vist ikke endnu.
Så vi bliver ikke stedsøstre endnu.
Men du er allerede som en søster for mig.
Vi behøver ikke et stykke papir for at gøre det officielt, vel?
Min mor skal bruge en babysitter til Karen og Andrew efter skole i morgen.
Claudia er ledig.
Held og lykke.
Min mor har en tid hos lægen om den hypotetiske B-A-B-Y.
Jeg ved ikke, hvad de gør ved hende.
Hun opfører sig som Orkanen Liz for tiden.
Claudia er din babysitter.
Ja, mor. Jeg tager chokolade med hjem.
Jeg har noget.
Jeg troede, livet med en kæreste
var det samme som livet uden en.
Men som en før-Megxit Meghan Markle
havde jeg nu pligter og ansvar i min nye rolle,
som startede med frokost ved…
Parbordet. Velkommen.
Er det ikke rart at slippe for singlernes larm og kaos?
Jo, helt sikkert.
Nå, det er snart Valentinsdag.
Endelig! En dag for os par. Hvad har I drenge planlagt?
Vi havde femugers-dag i sidste uge, og vi fejrede selvfølgelig.
Så vi tager det stille og roligt. Og jer?
Vi har bestilt bord på Salvatore's.
Åh gud, jinx!
Det gør de altid.
-Åh gud, det gør vi også! -Hvad skal I?
Jeg har også bestilt bord hos Salvatore's.
Har du?
Deres prix fixe-menu ser skøn ud.
Jeg har ondt af dem, som skal være alene på fredag.
Jeg kan ikke forestille mig det.
Min første date var på Valentinsdag.
Ikonisk, som Mallory ville sige, men også lidt skræmmende.
Og apropos skræmmende…
Ved du, hvordan din tip-tip-oldemor døde?
Jeg kan ikke huske det.
Min blev ramt af lynet.
Men dysenterien dræbte hende.
Hun arbejder på sit slægtstræ til skolen.
Morens side tog fem minutter,
men Brewers har selvfølgelig en lang og veldokumenteret historie.
Jeg hjælper. Jeg elsker projekter.
Liz, ville du have chokolade?
-Hvad? -Jeg har tilfældigvis en bar.
Nej, ellers tak.
Andrew ser Wall-E for 900. gang.
Han siger, han nyder stilheden.
Men du må godt give ham en snack om lidt.
Der er fotoalbummer på loftet, hvis I vil bruge billeder til slægtstræet.
Det var det. Jeg er hjemme klokken 18. Hyg jer.
Claudia, jeg tager den. Tak!
Hyg jer. Farvel!
Der kommer måske en ny baby snart,
hvis alt går vel.
Her er bedstefar Ben Brewer.
Lim ham ved siden af Cordelia Brewer.
Men de to var ikke gode venner.
De var uenige om renoveringen af sommerhuset på Kappen.
Hvordan ved du alt det?
Min far. Og jeg kan høre dem tale.
Undskyld. Den sære mand gjorde Den Grædende Dame ked af det.
Den Grædende Dame?
Hun bor i den tidligere tjenesteafdeling.
Hun døde af et knust hjerte,
efter hendes mand omkom i en hvalfangstulykke.
Jeg hører hende tit græde.
Hvis du er stille, kan du også høre hende.
Claudia! Må jeg få en snack?
Ja, jeg kommer, Andrew.
Efter endnu en akavet frokost med Parklubben
var jeg klar til, nej desperat efter tid med mine venner.
Vi går sammen til klubmøder om onsdagen,
men hvor var de?
Den Grædende Dame?
Ja, den grædende dame, som gav mig mareridt i nat.
Den var ny.
Jeg taler med Karen om det.
Vil andre rapportere noget?
-Du kommer for sent. -I forsvandt som spøgelser.
Åh gud. Vent, er du synsk?
-Vi talte lige om spøgelser. -Hvad mener du?
Jeg ventede på at gå herover med jer, som altid.
Det må du virkelig undskylde.
Jeg troede, du gik herover med Logan.
Hvad? Nej! Det er så gammeldags og uhyggeligt.
Jeg har en kæreste, men vil stadig gå til møder med jer.
Hvad sagde jeg?
Ja, Logan er min kæreste nu,
men det betyder ikke, at alt er forandret.
Bortset fra frokosten.
Tro mig, Parbordet er ikke, som folk siger.
I sagde, jeg skulle sidde der.
Ja, for vi vil have te.
Er Hailee og Oliver et perfekt par,
eller er der revner i fundamentet?
Jeg er ked af at sige, at de er perfekte.
Forfærdeligt, irriterende perfekte.
De afslutter hinandens sætninger og fejrer deres forhold hver anden uge.
Det er bedårende!
Min mor sagde ja.
Det bliver fredag, og hun stiller mani-pedi-udstyr frem.
-Fredag? -Valentinsdag.
Vi skal se og grine af gamle romantiske komedier.
-En undskyldning for at spise pizza. -Det lyder sjovt. Hvad tid?
Ja. Fredag.
Har du og Logan lavet planer?
Ja, han har bestilt bord på Salvatore's.
Det er så romantisk.
Og dyrt.
Folk bliver forlovet der.
Jeg er så jaloux. Du får den bedste aften.
Glæder du dig?
Det var ikke, fordi jeg ikke glædede mig til at se Logan.
Jeg ville bare hellere se romantiske komedier med mine veninder.
Mary Anne, har du fortalt din far om alt det her?
Der var det! Jeg skulle ikke vælge mellem Logan og veninderne.
Min far kunne tage beslutningen for mig.
Og han ville jo sige…
Fint. Vær hjemme klokken 21.
Vent, du hørte mig vist ikke. Jeg sagde, at jeg skal på date
på Valentinsdag med min nye kæreste.
Et øjeblik.
"Jeg havde på fornemmelsen, at du og Logan ville blive
mere end venner efter lejren,
og jeg er glad på dine vegne, skat.
Han virker som en sød dreng."
Far, er det noter?
Nej.
Ja.
Jeg har forberedt mig på øjeblikket hele dit liv.
Jeg var bange for at ødelægge det.
Jeg bad måske min terapeut om hjælp med en plan.
Jeg behøver ikke fortælle dig det.
Og jeg har ikke brug for notekort.
Jeg stoler på dig.
Du tænker nok: "Hvor sødt."
Du har helt ret. Det var det.
Men det betød også, at jeg snart gik i panik.
Har nogen sendt dig en nellike i dag?
Nej, gudskelov.
Er det ikke underligt, at vi fejrer Valentinsdag med chokolade og blomster,
når det er dagen, hvor Sankt Valentin blev dræbt af Claudius the Onde?
Jo.
Det er også en kommerciel dag, som gør kvinder dårligt tilpas.
Men mor får i det mindste et hjemmelavet måltid af Watson.
Hørte du det? Det er…
Den Grædende Dame?
Karen, jeg falder ikke for det.
Du giver dine babysittere mareridt.
Du forvirrer folk.
Du ved, at spøgelser ikke er ægte.
Kristy, hvis du vil have et lift til pigeaftenen, så kører jeg nu.
Jeg kommer, Charlie.
Det er okay.
Min far og Sharon skulle på date, så Logans mor hentede mig.
og hvis bilturen viste, hvordan daten ville gå,
så blev det en lang, akavet aften med pauser og næsten ingen øjenkontakt.
Reservation?
Ja, jeg hedder Logan.
-Efternavn? -Undskyld, Bruno.
Jeg kan stave til Bruno.
Og en rose til pigen.
-Tak. -Vent her.
Hvad skete der med min og Logans hyggesnak?
Vi havde altid noget at tale om. Nu var vi som fremmede.
Mary Anne?
Far?
Åh nej, hvordan skete det?
-Spionerer du? -Hvad?
Nej. Vent, skulle du på date her?
Jeg troede, du mente pizza eller en tur i spillehallen.
Hvad er chancen? Vi kommer her tit.
Kan du huske min far fra forældreweekenden på lejren?
-Ja. -Far, Logan. Logan, far.
Og det er min…
Sharon.
Logan!
-Hej. -Jeg har hørt så meget om dig.
Bruno, to gæster. Bordet er klar.
Kan vi ændre det til fire?
Virkelig? Vil du det?
Jeg ville gøre alt for at undgå at skulle føre en samtale med Logan,
selvom det blev til en dobbeltdate med Sharon og min far.
Lad os alle sige vores kærlighedssprog. Jeg starter.
Mit er bekræftelsesord.
Logan.
Mit er engelsk.
Nej, tak. Jeg er kun 13.
Jeg tager det.
Fortalte Mary Anne den store nyhed?
-Richard afgjorde en sag uden for retten. -Jeg elsker det, når det sker.
Jeg kan ikke mere.
Hailee og Oliver.
Jeg er usynlig i forholdet. Du tænker ikke på mine behov!
Oliver!
Lad være!
Stjerner. De er som os.
Men hvis Stoneybrooks perfekte par ikke klarede forretten,
havde Logan og jeg så en chance?
-Tak. -Tak, hr. Spier.
Undskyld. Jeg troede, 20 dollars var nok.
Kald mig Richard.
Og du kan betale næste gang.
Jeg vidste ikke, hvad prix fixe var.
-Det lød som en ret. -Forståeligt.
Jeg troede, knofedt var et rengøringsmiddel.
Min mor henter mig nu.
Glædelig Valentinsdag, Mary Anne.
Farvel.
Farvel, Logan.
Da Kristy kom hjem fra Galentine's med sin første og sidste manicure,
var hun færdig med alt romantisk,
men hun forventede ikke at komme hjem til
en gyserfilm?
Den Grædende Dame.
Havde Karen ret? Var huset virkelig hjemsøgt?
-Mor? -Åh, Kristy!
Jeg troede, du var et spøgelse. Det troede Karen.
Akustikken i dette mærkelige hus.
Er du okay?
Jeg er bare
overvældet og hormonel.
Jeg forstår.
Eller det gør jeg ikke,
men jeg lytter, hvis du vil tale.
Det ved jeg, skat.
Men jeg vil ikke bebyrde dig med det.
Det er følelser, jeg bør tale med min mand om,
i stedet for at lade, som om alt er fint,
så han ikke får det dårligt,
indtil jeg bliver så stresset og så bitter, at jeg eksploderer.
Det lyder romantisk.
Ja.
Hvad med Karen?
Skal jeg fortælle hende, at det var dig, der græd,
og ikke et spøgelse?
Nej. Hvorfor skuffe hende sådan?
Liz var ingen orkan.
Hun var fanget i en rutsjebane.
Men uanset hvor sjove rutsjebaner er,
vil man til sidst stige af.
Det var sjovt. Han er en sød dreng.
Ja. Og det er problemet.
Han er en sød dreng, og jeg kan godt lide ham,
men nu hvor det er officielt,
kan vi ikke være os selv sammen længere.
Og mine venner behandler mig anderledes,
og han føler sig ikke som min ven længere.
Jeg er et venneløst rod af en person,
som ikke ved, hvad jeg skal sige.
Jeg troede ikke, man kunne føle sig så ensom i et forhold.
Du er ikke et venneløst rod.
Du er nok den mindst venneløse person i verdenshistorien.
Dine venner elsker dig
på en næsten foruroligende aggressiv måde.
Det er okay, hvis du kun vil være venner med Logan,
eller venner, som kan lide hinanden.
Er det, hvad du og Sharon er?
Venner, der kan lide hinanden?
For jeg kan vænne mig til det,
men jeg troede, at du ville have friet til hende.
Det forstår jeg.
Jeg kan sige med sikkerhed, at Sharon og jeg er
mere end venner, som kan lide hinanden.
Men vi er også voksne
med en fortid og vores egne familier.
Jeg ved ikke, hvad jeg skal kalde det.
Vi er bare
os.
Men jeg kan sige, at jeg er glad,
og at Sharon ikke forsvinder.
Og det ved jeg, fordi hun og jeg faktisk har talt om det.
Åh nej. Betød det, at jeg skulle tale med min Valentin?
Vent. Er du ikke sur?
Eller trist?
Seriøst? Mary Anne, du er tankelæser.
Jeg var så stresset.
-Hvis jeg skal spise frokost igen… -Ved Parbordet!
Bordet overlever ikke efter i aften.
"Jeg er usynlig i forholdet."
"Du tænker ikke på mine behov!"
Er vi så venner?
Ja.
-Ja, vi er bare os. -Os.
-Åh gud. -Åh gud. Vi gjorde det!
Det gjorde vi ikke.
Vil du have armbåndet tilbage?
Nej. Medmindre du gerne vil, for…
Logan. Gør det ikke underligt.
Undskyld.
Så, det var svaret.
Forskellen mellem at være håbløs og håbefuld romantiker:
At sige, hvad man føler, til dem, man elsker, eller
folk, man kan lide. Lad os ikke gå for vidt.
Så I slog op?
Vi dropper etiketterne.
Det er fint.
Lev midt imellem. Sådan er jeg vist. Jeg hader etiketter.
Jeg kan ende med hvem som helst på kønsspektret,
hvis personen går op i miljøet og har god mundhygiejne.
Jeg er helt åben.
-Det er sejt, Dawn. -Ja, jeg er så sej.
Jeg håber, I er sultne!
Særlevering.
Godt.
Middagen er serveret.
Bon appétit.
Skat…
-Lad os sige det, før vi spiser. -Sige hvad?
Jeg har en meddelelse.
-Vi. -Undskyld, ja.
Vi har en meddelelse.
Åh gud, skete det virkelig?
Blev Dawn og jeg alligevel stedsøstre?
Det skal få jer til at lytte.
Vi ved, at det er et stort skridt
og noget, I har ønsket i et stykke tid.
Vi var ikke sikre på, om vi var klar.
Men efter at have talt om det giver det mening nu.
Nu skete det! Et efterårsbryllup.
Vinrøde duge,
en overraskende slutning som en Drew Barrymore-film.
Huset er fyldt med termitter.
Vent, hvad?
Vi skal fumigere.
Og?
Og Mary Anne og Richard bor hos os i en uge i stedet for at leje en Airbnb.
En uge? Mente I, at en uge berettigede at slå på glasset?
-Jeg mener… -Jeg elsker jer.
Men vi må blive enige om,
hvad en vigtig meddelelse er.
Jeg er enig.
Slog jeg for mange gange?
-Jeg var måske lidt for… -Vi.
Vi var måske for… Mødet er hævet.
Valentinsdag, som etiketter, er ikke noget for alle.
Ikke, fordi den er kommerciel,
eller fordi den hylder en helgens død med chokolade,
men fordi det bare er en dag.
Og jeg har ikke brug for nelliker
eller måltider for at huske, hvem jeg elsker, og hvem der elsker mig.
Jeg elsker min familie.
Hvordan den er, som den er. Kald det, hvad du vil.
BASERET PÅ ROMANSERIEN AF ANN M. MARTIN
Tekster af: Mila Tempels